CELEX: 32008D0138
Language: sl
Date: 2007-12-19 00:00:00
Title: 2008/138/ES: Odločba Komisije z dne 19. decembra 2007 o državni pomoči v zvezi z nadomestili iz dekreta o gnoju (C 12/1999) (notificirano pod dokumentarno številko C(2007) 6777)

20.2.2008   
            
            
               SL
            
            
               Uradni list Evropske unije
            
            
               L 44/29
            
         
      ODLOČBA KOMISIJE
   
   z dne 19. decembra 2007
   o državni pomoči v zvezi z nadomestili iz dekreta o gnoju (C 12/1999)
   (notificirano pod dokumentarno številko C(2007) 6777)
   (Besedili v francoskem in nizozemskem jeziku sta edini verodostojni)
   (2008/138/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti in zlasti člena 88(2) Pogodbe,
   po pozivu zainteresiranim stranem, naj predložijo svoje pripombe v skladu z zgoraj navedeno(-imi) določbo(-ami) (1),
   ob upoštevanju naslednjega:
   I.   POSTOPEK
   
               (1)
            
            
               Belgijski organi so z dopisom z dne 3. julija 1998 uradno priglasili zgoraj navedeno pomoč v skladu s členom 88(3) Pogodbe ES.
            
         
               (2)
            
            
               Z dopisom št. SG-Greffe (1999) D/2211 z dne 26. marca 1999 je Komisija začela uradni postopek preiskave v skladu s členom 88(2) Pogodbe ES. Belgija je nato predložila pripombe z dopisom z dne 28. aprila 1999.
            
         
               (3)
            
            
               Komisija je prejela pripombe zainteresiranih strani. Posredovala jih je Belgiji z dopisom z dne 30. junija 1999, ki je imela priložnost odgovoriti. Belgijski organi so poslali Komisiji dodatne informacije z dopisi z dne 1. junija 1999, 27. junija 2000 in 23. julija 2001.
            
         
               (4)
            
            
               Belgija je z dopisom z dne 12. marca 2007 obvestila Komisijo, da umika priglašeni ukrep. V tem dopisu je Belgija potrdila, da pomoč ni bila plačana.
            
         II.   ZAKLJUČEK
   
               (5)
            
            
               Komisija do dne, ko je od Belgije prejela zahtevek za umik, ni sprejela nobene uradne odločitve o zadevni uradni priglasitvi. Glede na to sprejema umik uradne priglasitve v smislu člena 8(1) Uredbe Sveta (ES) št. 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (2).
            
         
               (6)
            
            
               Uradni postopek preiskave je zato treba v skladu s členom 8(2) Uredbe (ES) št. 659/1999 zaključiti, saj je zdaj odvečen –
            
         SPREJELA NASLEDNJO ODLOČBO:
   Člen 1
   Uradni postopek preiskave, kar zadeva pomoč v zvezi z nadomestili iz dekreta o gnoju, je tako zaključen v skladu s členom 8(2) Uredbe (ES) št. 659/1999.
   Člen 2
   Ta odločba je naslovljena na Belgijo.
   
      V Bruslju, 19. decembra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL C 129, 8.5.1999, str. 2.
   
      (2)  UL L 83, 27.3.1999, str. 1.